Auditor's report — BEM, period 2019Q2 (reviewed, opinion: unqualified)
Auditor firm: EY
Signed: 2019-08-09

รายงานการสอบทานข้อมูลทางการเงินระหว่างกาลโดยผู้สอบบัญชีรับอนุญาต

เสนอต่อผู้ถือหุ้นของบริษัท ทางด่วนและรถไฟฟ้ากรุงเทพ จำกัด (มหาชน)

ข้าพเจ้าได้สอบทานงบแสดงฐานะการเงินรวม ณ วันที่ 30 มิถุนายน 2562 งบกำไรขาดทุนรวม และงบกำไรขาดทุนเบ็ดเสร็จรวมสำหรับงวดสามเดือนและหกเดือนสิ้นสุดวันเดียวกัน งบแสดงการเปลี่ยนแปลงส่วนของผู้ถือหุ้นรวมและงบกระแสเงินสดรวมสำหรับงวดหกเดือนสิ้นสุดวันเดียวกัน และหมายเหตุประกอบงบการเงินรวมแบบย่อของบริษัท ทางด่วนและรถไฟฟ้ากรุงเทพ จำกัด (มหาชน) และบริษัทย่อย และได้สอบทานข้อมูลทางการเงินเฉพาะกิจการของบริษัท ทางด่วนและรถไฟฟ้ากรุงเทพ จำกัด (มหาชน) ด้วยเช่นกัน ซึ่งผู้บริหารของกิจการเป็นผู้รับผิดชอบในการจัดทำและนำเสนอข้อมูลทางการเงินระหว่างกาลเหล่านี้ตามมาตรฐานการบัญชีฉบับที่ 34 เรื่อง การรายงานทางการเงินระหว่างกาล ส่วนข้าพเจ้าเป็นผู้รับผิดชอบในการให้ข้อสรุปเกี่ยวกับข้อมูลทางการเงินระหว่างกาลดังกล่าวจากผลการสอบทานของข้าพเจ้า

ขอบเขตการสอบทาน

ข้าพเจ้าได้ปฏิบัติงานสอบทานตามมาตรฐานงานสอบทานรหัส 2410 เรื่อง การสอบทานข้อมูลทางการเงินระหว่างกาลโดยผู้สอบบัญชีรับอนุญาตของกิจการ การสอบทานดังกล่าวประกอบด้วย การใช้วิธีการสอบถามบุคลากร ซึ่งส่วนใหญ่เป็นผู้รับผิดชอบด้านการเงินและบัญชีและการวิเคราะห์เปรียบเทียบและวิธีการสอบทานอื่น การสอบทานนี้มีขอบเขตจำกัดกว่าการตรวจสอบตามมาตรฐานการสอบบัญชี ทำให้ข้าพเจ้าไม่สามารถได้ความเชื่อมั่นว่าจะพบเรื่องที่มีนัยสำคัญทั้งหมดซึ่งอาจพบได้จากการตรวจสอบ ดังนั้นข้าพเจ้าจึงไม่ได้แสดงความเห็นต่อข้อมูลทางการเงินระหว่างกาลที่สอบทาน

ข้อสรุป

ข้าพเจ้าไม่พบสิ่งที่เป็นเหตุให้เชื่อว่าข้อมูลทางการเงินระหว่างกาลดังกล่าวไม่ได้จัดทำขึ้นตามมาตรฐานการบัญชีฉบับที่ 34 เรื่อง การรายงานทางการเงินระหว่างกาล ในสาระสำคัญจากการสอบทานของข้าพเจ้า

ข้อมูลและเหตุการณ์ที่เน้น

ข้าพเจ้าขอให้สังเกตเหตุการณ์ตามที่กล่าวไว้ในหมายเหตุประกอบงบการเงินระหว่างกาลข้อ 31.1.11 เรื่อง ทางแข่งขันของทางพิเศษอุดรรัถยา ซึ่งข้อพิพาทนี้ศาลปกครองสูงสุดได้ตัดสินให้บริษัทย่อยชนะเมื่อเดือนกันยายน 2561 ข้อพิพาทนี้เป็นเพียงส่วนหนึ่งของข้อพิพาททั้งหมดของสัญญาโครงการระบบทางด่วนของบริษัทฯและบริษัทย่อย ซึ่งยังมีข้อพิพาทที่อยู่ระหว่างการพิจารณาของคณะผู้พิจารณาและคณะอนุญาโตตุลาการและ ในชั้นศาลปกครองอีกหลายข้อพิพาทตามที่กล่าวไว้ในหมายเหตุประกอบงบการเงินระหว่างกาลข้อ 31 บริษัทฯและบริษัทย่อยได้มีการเจรจาตกลงกับหน่วยงานรัฐในภาพรวมเพื่อแก้ไขเรื่องดังกล่าวอย่างเบ็ดเสร็จ ผลของการเจรจาไกล่เกลี่ยและยุติข้อขัดแย้งทั้งหมดระหว่างหน่วยงานรัฐกับบริษัทฯและบริษัทย่อยนั้นอยู่ในระหว่างหน่วยงานที่เกี่ยวข้องดำเนินการนำเสนอเพื่อขออนุมัติจากคณะรัฐมนตรี และถ้าได้รับการอนุมัติจากคณะรัฐมนตรีแล้ว จะต้องมีการแก้ไขสัญญาสัมปทานต่อไป ดังนั้น จึงยังคงมีความไม่แน่นอนเกี่ยวกับการได้มาซึ่งเงินชดเชยที่บริษัทย่อยจะได้รับจากการทางพิเศษแห่งประเทศไทย ตามที่กล่าวไว้ในหมายเหตุประกอบงบการเงินระหว่างกาลข้อ 31.1.11 ทำให้บริษัทย่อยจึงยังมิได้บันทึกรายได้เงินชดเชยตามคำพิพากษาของศาลปกครองสูงสุดเกี่ยวกับ ข้อพิพาท เรื่อง ทางแข่งขันของทางพิเศษอุดรรัถยา จำนวนรวม 1,790 ล้านบาทพร้อมดอกเบี้ยและค่าใช้จ่าย ที่เกี่ยวข้องที่อาจเกิดขึ้นไว้ในงบการเงินระหว่างกาลสำหรับงวดสามเดือนและหกเดือนสิ้นสุดวันที่ 30 มิถุนายน 2562 ทั้งนี้ ข้าพเจ้ามิได้ให้ข้อสรุปอย่างมีเงื่อนไขต่อกรณีดังกล่าวแต่อย่างใด

อิศราภรณ์ วิสุทธิญาณ

ผู้สอบบัญชีรับอนุญาต เลขทะเบียน 7480

บริษัท สำนักงาน อีวาย จำกัด

กรุงเทพฯ: 9 สิงหาคม 2562

|  | บริษัท ทางด่วนและรถไฟฟ้ากรุงเทพ จำกัด (มหาชน) และบริษัทย่อย รายงาน และ งบการเงินรวมระหว่างกาล สำหรับงวดสามเดือนและหกเดือนสิ้นสุดวันที่ 30 มิถุนายน 2562 |